ועדת הכלכלה, כנסת 18, פרוטוקול מספר 442, 2011-02-07 08:30

כרמל שאמה-הכהן: בוקר טוב.

כרמל שאמה-הכהן: אנחנו פותחים ישיבה ראשונה של ועדת הכלכלה היום.

כרמל שאמה-הכהן: על סדר היום הצעת חוק לתיקון פקודת התעבורה, מס' 94, חובת חבישת קסדה, סייגים לתחולה, התש"ע-2010, של חברי הכנסת: שלי יחימוביץ, דב חנין, מוחמד ברכה, חנא סוייד, עפו אגבאריה, פ/229.

לאה ורון: חבר הכנסת חנין ביקש להתחיל בלעדיו משום שהוא מתעכב בדרכים.

לאה ורון: שלי יחימוביץ     	היה לו פנצ'ר.

דב חנין: ההצעה אושרה לקריאה ראשונה בתשיעי לפברואר 2010, ואנחנו בהכנה לקריאה שנייה ושלישית.

דב חנין: נכון, אדוני היועץ המשפטי?

ניר ימין: כן.

כרמל שאמה-הכהן: לא הוחל דיון?

ניר ימין: אחרי קריאה ראשונה – לא.

כרמל שאמה-הכהן: איך אנחנו מתחילים?

ניר ימין: אולי המציעה תציג את הצעת החוק.

כרמל שאמה-הכהן: כמה מילים על הצעת החוק.

שלי יחימוביץ': אדוני היושב-ראש, יש כאן שתי הצעות חוק שאוחדו.

שלי יחימוביץ': אחת שלי, ואחת של דב חנין.

שלי יחימוביץ': מדובר בשתי הצעות חוק שאוחדו - הן היו מעט שונות בנוסחן.

שלי יחימוביץ': אני אסביר את הרציונאל שעמד מאחורי הצעת החוק הזו.

שלי יחימוביץ': מתברר שלהחלת חובת חבישת קסדה על בגירים היה אפקט של הפחתה בשימוש באופניים ברגע שאנשים חשבו שאכן החוק חל.

שלי יחימוביץ': בדיעבד התברר עוד דבר שהמשטרה בכלל לא מתכוונת, ולא מסוגלת לאכוף את החוק.

שלי יחימוביץ': אני יכולה לספר מניסיוני שברגע שחל החוק, ברגע שהייתי אמורה לבחור האם לעלות על האופניים בתוך תל אביב, או האם להיכנס לאוטו, עברתי לרכב במקום לרכב על האופניים.

שלי יחימוביץ': בכך הפכתי לעצמי למי שמוסיפה עומס לכבישים, תורמת לזיהום האוויר, לצפיפות ולבעיות החניה בתל אביב.

שלי יחימוביץ': בדיעבד התברר שהמשטרה הודיעה שאין לה כוונה, ואין לה יכולת לאכוף את החוק, ואז היתה חזרה של אנשים כמוני לרכיבה על אופניים.

שלי יחימוביץ': על כל פנים, מה שקורה היום הוא שיש כמה ערים, ובראשן תל אביב, שכבר ערוכה ומוכנה לפרויקט של השכרת אופניים במחיר סימבולי לחלוטין לתושבי העיר, כמו בפריז, כמו ברומא, כמו בערים אירופאיות נוספות רבות שבהן אמצעי התעבורה הפנימי המאוד מאוד מקובל הוא אופניים.

שלי יחימוביץ': הפרויקט הזה שעיריית תל אביב כבר ערוכה ומוכנה אליו מתעכב בגלל החוק.

שלי יחימוביץ': אין אפשרות לקיים פרויקטים כאלה במקביל לסיפוק קסדה ליד האופניים.

שלי יחימוביץ': אופציה כזאת לא קיימת אצל שום חברה מהחברות הבין-לאומיות שאמונות על ביצוע החוק.

שלי יחימוביץ': קרה דבר מאוד אבסורדי שמי שהיו לו כוונות טובות, והוא התכוון בסופו של דבר להגן על הציבור, גרם לזה שתופחת הרכיבה על האופניים שהיא בסופו של דבר מועילה לציבור מאוד מאוד.

שלי יחימוביץ': ברור שככל שיהיה שימוש נרחב יותר באופניים כך גם תהיה פחות צפיפות בכבישים, וכך יהיו גם פחות תאונות, ויהיה פחות זיהום אוויר, והחיים יהיו נסבלים יותר.

שלי יחימוביץ': יש גם מחקרים רבים שמראים שאנשים שמשתמשים באופניים באופן יוממי הם גם אנשים בריאים ומאריכים חיים יותר.

שלי יחימוביץ': אנחנו כמחוקקים צריכים להסתכל על התמונה כולה.

שלי יחימוביץ': החוק הוא גם מאוד מידתי.

שלי יחימוביץ': הוא לא מוריד את חובת חבישת הקסדה לרכיבה ספורטיבית, הוא לא מוריד אותה לדרכים בין-עירוניות.

כרמל שאמה-הכהן: לא, הוא מוריד.

כרמל שאמה-הכהן: צריך לתקן את זה.

שלי יחימוביץ': אז בואו נתקן.

כרמל שאמה-הכהן: כתוב פה: "ועל אף האמור בסעיף קטן (א), חובת חבישת קסדת מגן לא תחול על בגיר בדרך עירונית או בשביל אופניים, בין בדרך עירונית, ובין בדרך שאינה דרך עירונית.

כרמל שאמה-הכהן: ".

שלי יחימוביץ': לא, זה הכוונה לשביל אופניים.

שלי יחימוביץ': שביל אופניים בדרך בין-עירונית.

ניר ימין: בדרך בין-עירונית בכל מקרה צריך לחבוש קסדה.

ניר ימין: בדרך עירונית או בדרך בין-עירונית אם אתה בשביל אופניים – כלומר, אם אתה בשביל אופניים, השאלה אם אתה בדרך בין-עירונית  - - -

שלי יחימוביץ': אולי צריך להבהיר את זה בניסוח.

ניר ימין: ניסינו לעשות את זה.

ניר ימין: אבל, אם זה דורש עוד הבהרה אנחנו - - -

שלי יחימוביץ': אם כרמל לא מבין את זה אז - - -

כרמל שאמה-הכהן: למה לא לכתוב שבדרך בין-עירונית תחול חובה בנפרד כדי שיהיה ברור?

ניר ימין: הכוונה היתה בהכנה לקריאה הראשונה להגיד שבאמת בדרך עירונית חובת חבישת קסדת המגן לא תחול על בגיר, ובדרך בין-עירונית היא כן תחול, אלא אם כן הוא רוכב בשביל אופניים.

שלי יחימוביץ': ואז לא יקרו לך תאונות כמו עם חשין זכרונו לברכה.

כרמל שאמה-הכהן: כן.

כרמל שאמה-הכהן: אין לנו פה ספק שחלה חובה בדרך בין-עירונית?

ניר ימין: אנחנו כמובן נבחן את זה שוב לאור ההערה שלך כדי לוודא שזה מספיק ברור.

כרמל שאמה-הכהן: זו ההערה היחידה שלי, כי אני באמת מסכים עם כל מילה שאמרה חברת הכנסת יחימוביץ.

כרמל שאמה-הכהן: אנחנו מסתובבים בעולם.

כרמל שאמה-הכהן: בפריז זה פרויקט יפהפה שאפשר באמת לראות.

כרמל שאמה-הכהן: אין ספק שעם קסדות זה לא יעבוד.

כרמל שאמה-הכהן: ואם זה עובד שם בסדר, ובערים אחרות, אנחנו לא צריכים להיות מחמירים יותר.

כרמל שאמה-הכהן: לדעתי, ההגבלות שיש פה לגבי בגיר ולגבי דרך בין-עירונית מספקות חבילה שמאפשרות גם לערים לפתח תחבורה ירוקה ובריאה, וגם מצד שני, לאזן לגבי הבטיחות.

ניר ימין: אדוני, אני רק אומר מילה לגבי האכיפה שחברת הכנסת יחימוביץ התייחסה אליה.

ניר ימין: אני חושב שההתייחסות של המשטרה היתה בזמנו לכך שבעצם החוק שיזם חבר הכנסת והשר היום גלעד ארדן, התנה את היישום שלו בכך שיהיה תקן לקסדה, שיהיו תקנות שיקבעו איזה תקן מותר לרכב איתו, ואיזה לא.

שלי יחימוביץ': זה לא נכון.

שלי יחימוביץ': המשטרה אמרה שאין לה אמצעים לאכוף.

שלי יחימוביץ': למשל, אם היא תראה ילד בלי קסדה, האם היא תרדוף אחריו עד הבית?

ניר ימין: את זה אני לא מכיר.

ניר ימין: אני יודע שהחוק לא יושם, בין היתר, בגלל שלא היו תקנות.

כרמל שאמה-הכהן: אנחנו לא מתעסקים עכשיו באכיפה.

כרמל שאמה-הכהן: גם אם יש אכיפה אנחנו מעוניינים להחריג.

כרמל שאמה-הכהן: כן, בבקשה.

יפעת רווה: היתה אז שאלה על ההחלה לגבי קטינים.

יפעת רווה: מצד אחד, זו האוכלוסייה הכי חשובה.

יפעת רווה: מצד שני, יש בעיה עם החלה פלילית.

יפעת רווה: ואז נאמר במפורש, באופן חריג שבגלל שיש חשיבות לאמירה, ויש הרבה פעמים חשיבות אפילו להורים מול הילדים שלהם לומר להם שזה בחוק, ולכן גם בעניין הזה, להבדיל מנושאים אחרים, גם אם לא תהיה אכיפה מול ילדים - - -

שלי יחימוביץ': יפעת, אני לא מקבלת את מה שאמרת.

שלי יחימוביץ': אני מכריחה את הבת שלי היא בת 15 לחבוש קסדה כשהיא עולה על האופניים, למרות שאני מביאה את החוק הזה, והחוק הזה באמת מחיל עליה.

שלי יחימוביץ': כשאני אומרת לה: תחבשי קסדה, אני לא אומרת לה: החוק מחייב אותך לחבוש קסדה.

שלי יחימוביץ': אני אומרת לה את זה בזכות האוטוריטה שלי כאימא.

יפעת רווה: מכיוון שלא לכל ההורים יש את האוטוריטה שאולי לך יש, מה שנאמר אז היה שיש הורים שיהיו להם קשיים מול הילדים, ובכל זאת יש חשיבות לדבר הזה.

יפעת רווה: אני אומרת מה היה ההיגיון שהוביל אז.

יפעת רווה: אפשר להתווכח עם כל דבר, וגם עם החוק שהתקבל.

מרדכי פדר: המשטרה גם מתקשה לאכוף את החוק בגלל שמשרד התחבורה כבר שלוש שנים וחצי לא התקין תקנות לפקודה.

מרדכי פדר: לכן, המשטרה מתקשה לאכוף.

כרמל שאמה-הכהן: האם יש לעוד מישהו לומר משהו בעניין החוק?

כרמל שאמה-הכהן: כן, בבקשה,

דפנה קלנברג: אני דפנה קלנברג נציגת ארגון בטרם לבטיחות ילדים.

דפנה קלנברג: אנחנו מבקשים באופן חד וחלק שהחוק יישאר על כנו ולא יהיה שינוי.

דפנה קלנברג: אנחנו מבקשים גם להוסיף עוד ממד של בטיחות שמדבר באמת על תמרור ועל שילוט בכל מה שקשור בסביבה שבה נוסעים ילדים ומבוגרים באופניים.

דפנה קלנברג: לדוגמה, שבילי אופניים ועמדות רכיבה על אופניים.

שלי יחימוביץ': זה לא קשור לחוק, זה חוק אחר.

דפנה קלנברג: אנחנו מבקשים לדון בזה, וגם להעלות את זה.

דפנה קלנברג: ניתנה לנו ההזדמנות ואנחנו רוצים לומר את זה.

שלי יחימוביץ': תזמו הצעת חוק, זה לא קשור לחוק הזה.

שלי יחימוביץ': פשוט מאוד – זה לא קשור.

שלי יחימוביץ': יש עוד המון נושאים שאני הייתי רוצה.

שלי יחימוביץ': אבל, הם לא רלוונטיים לדיון הזה על החוק הזה.

שלי יחימוביץ': שבילי אופניים לא רלוונטיים לחוק הזה, זה חוק אחר.

דפנה קלנברג: אני רוצה לומר משהו עקרוני אחד.

דפנה קלנברג: החוק בבסיסו הוא חוק מציל חיים.

דפנה קלנברג: הנתונים הם חד-משמעיים, והם מדברים באמת על - - -

שלי יחימוביץ': ממש לא.

שלי יחימוביץ': הם לא חד-משמעיים.

כרמל שאמה-הכהן: מה אנחנו יודעים שהצרפתים או האיטלקים או האוסטרים לא יודעים?

דפנה קלנברג: אני מפרידה בין תרבות הנהיגה והתשתית.

דפנה קלנברג: אם אנחנו מסתכלים על פרופיל הבריאות, הולנד באמת סובלת מכמות היפגעות של פגיעות ראש של רוכבי אופניים.

דפנה קלנברג: אם אנחנו מסתכלים על היכולת של רוכב האופניים הישראלי גם לרכב וגם לרכב בבטחה, ומדברים פה באמת על נסיעה בתל אביב – אני הסתובבתי עם ילדיי לפני כמה ימים ברחוב דיזינגוף בתל אביב - - -

שלי יחימוביץ': אני מסתובבת כל יום עם ילדיי ברחובות בתל אביב אז זה לא כזה תחקיר שטח מרהיב – את יודעת.

דפנה קלנברג: אני באמת אעדיף להתמקד בנתונים העולמיים והחד-משמעיים.

דפנה קלנברג: מדובר על חבישת קסדה שתורמת בהפחתת פגיעות מוח ב-88%.

דפנה קלנברג: היא מורידה או מפחיתה את פגיעות הפנים ב-65%.

דפנה קלנברג: מגוון מדינות העולם באמת רואות את היתרון בחבישת קסדה.

דפנה קלנברג: ארגון הבריאות העולמי אמר: רבותי, חבישת קסדה היא אביזר בטיחות מוכח, ולכן כדאי לאמץ אותו.

כרמל שאמה-הכהן: יש כל כך הרבה מצביעים, תתחילו להירשם.

כרמל שאמה-הכהן: ד"ר מוני בניפלא מנהל נוירוכירורגית ילדים בבית חולים הדסה עין-כרם.

מוני בנפילא: שמי מוני בנפילא, ואני נוירוכירוג ילדים, מנהל יחידת נוירוכירורגית ילדים בהדסה עין-כרם.

מוני בנפילא: אני גם נוירוכירורג מבוגרים, ואני גם נציג איגוד הנוירוכירורגיה הישראלי.

מוני בנפילא: ברשותכם, כמה דקות.

מוני בנפילא: אני גם אתייחס לדבריה של הגברת יחימוביץ ולגבי הקסדה.

מוני בנפילא: כשאנחנו מסתכלים על חובת חבישת קסדה אני חושב שאנחנו צריכים לשאול את עצמנו שלוש שאלות.

מוני בנפילא: ראשית, האם נפילה מאופניים וחבלת ראש יש בה משהו שהוא מסכן חיים?

מוני בנפילא: התשובה היא חד-משמעית כן.

שלי יחימוביץ': גם חציית מעבר חצייה בלי קסדה כרוכה בסיכון חיים -  תזכרו את זה.

כרמל שאמה-הכהן: בכלל הליכה ב- - -

שלי יחימוביץ': ברגל.

שלי יחימוביץ': אולי נחבוש גם קסדה?

מוני בניפלא: שנייה אחת, אני אענה גם על זה.

מוני בניפלא: בחציית כביש – אם את כבר מעלה את זה – יש חוקים מגנים.

מוני בניפלא: אתה חוצה כביש בדרך מוגנת, אם זה במעבר חציה, אם זה באור ירוק, אם יש חובת בדיקה.

מוני בניפלא: רכיבה על אופניים מעלה את שכיחות חבלות הראש, נקודה.

מוני בניפלא: האם נפילה מאופניים וחבלת ראש יכולה לגרום למוות?

מוני בניפלא: התשובה היא כן.

מוני בניפלא: יותר גרוע מזה, או לא פחות גרוע מזה, לא רק למוות, אלא לחסר נוירולוגי משמעותי.

מוני בניפלא: הדוגמה הכי טובה שאני יכול לתת היא מאחד מבכירי הנוירוכירורגים הבכירים בעולם ששכח את הקסדה שלו, ויתר לעצמו, ורכב ברחובות ניו-יורק, ונפל מאופניו.

מוני בניפלא: הוא חי עם חבלת ראש קשה, עם שיתוק שגמר לו את החיים לא מבחינת המוות.

מוני בניפלא: הוא לא מת, אבל קוגניטיבית הוא לא חזר לעצמו.

מוני בניפלא: יש לי המון דוגמאות כאלה.

מוני בניפלא: אני נתתי את הדוגמה שלו כי היא דוגמה מפורסמת בעולם הנוירוכירורגי.

מוני בניפלא: אני יכול לתת לך המון דוגמאות מחיי היום-יום שלנו.

מוני בניפלא: רק שבוע שעבר טיפלתי בבגיר שרכב בלי קסדה ונפל בדרך להדסה בכביש הרטוב.

מוני בניפלא: אומנם הוא יצא בחבלת ראש קלה.

מוני בניפלא: אבל, גם בו טיפלתי.

מוני בניפלא: השאלה השנייה היא האם יש הבדל בין בגיר לקטין?

מוני בניפלא: התשובה היא כן.

מוני בניפלא: ההבדל הוא שהחבלה אצל קטין לפעמים יכולה להיות יותר קשה בגלל רגישות המוח והרגישות של הגולגולת עצמה.

מוני בניפלא: אבל, אם אנחנו מסתכלים על האוכלוסייה הבוגרת מעל גיל 40, ומעל גיל 60 ומעל גיל 65, האפקט של חבלת ראש על בגיר היא לא פחות קשה מאשר בילדים.

מוני בניפלא: גם החוק הישראלי יודע והוא התייחס לכך שאצל אנשים מעל גיל 65 חבלות הראש הן הרבה יותר קשות.

מוני בניפלא: משווים את זה לנזק בילד מתחת לגיל שנתיים.

מוני בניפלא: אדם מעל גיל 65 שנחבל בראשו הוא בסיכון משמעותי גם לחייו וגם לאיכות חייו.

מוני בניפלא: השאלה השלישית שאנחנו צריכים לשאול את עצמנו היא האם קסדה יכולה למנוע את חבלות הראש האלה, ואת הנזק הנוירולוגי הקשה שאותם אנשים יכולים לסבול?

מוני בניפלא: התשובה היא בהחלט כן, בהחלט כן.

מוני בניפלא: קסדה – ואתם תגידו שזה משפט דמגוגי – מצילת חיים, ולא רק בילדים.

מוני בניפלא: זה משפט שהוא אמיתי גם למבוגרים וגם לילדים.

מוני בניפלא: לגבי ההתייחסות שלך לכך שאת לא רוכבת על אופניים בגלל שהכריחו אותך לחבוש קסדה - - -

שלי יחימוביץ': לא, לא.

שלי יחימוביץ': אני כבר רוכבת.

מוני בניפלא: אני מאוד מצטער על זה, ואני חושב שאת טועה.

מוני בניפלא: אני עצמי רוכב על אופניים קבוע.

מוני בניפלא: יש לי שני ילדים שעוסקים בטריאתלון.

מוני בניפלא: הבת שלי שהיא בת 18 הפסיקה לרכב על אופניים כי אני הכרחתי לחבוש קסדה – אז שהיא לא תרכב על אופניים.

מוני בניפלא: הבן שלי הוא בן 17, ועוד שנה הוא בן 18.

מוני בניפלא: את יכולה לשאול אות, ואני יכול להגיד לך באיזה מהירויות אנחנו נוסעים בתוך העיר.

מוני בניפלא: אנחנו יכולים להגיע ל-20, 30, 40 קמ"ש.

מוני בניפלא: על האופניים אין את היציבות שיש במעבר חציה, ואין את היציבות שיש על מדרכה.

מוני בניפלא: גם נפילה מגובה המידה מאופניים.

מוני בניפלא: אנחנו מתייחסים לנפילה במידה משמעותית -גובה מעל מטר.

מוני בניפלא: כשאתה רוכב על אופניים זה 1.80 מטר.

מוני בניפלא: אתה נופל והחבלה היא חבלה משמעותית.

מוני בניפלא: חבל שלא הבאתי לכם – לא יכולתי – לראות מה קורה לגולגולות שנופלת על הרצפה מגובה 0 בלי מהירות.

מוני בניפלא: אני מבקש מכם, אני מבקש ממך, חבר הכנסת שאמה.

מוני בניפלא: אני אומר לך את זה ואני קצת נסער כי פה דיברו על זיהום אוויר ועל סביבה ירוקה לעומת הצלת חיים.

מוני בניפלא: אנחנו לא שונים מאיטליה וצרפת, לא יותר טובים מהם.

מוני בניפלא: בנושא הזה אנחנו כן יכולים להיות יותר טובים מהם.

מוני בניפלא: אני מבקש מכם, ואני אפילו מתחנן בפניכם – אל תתנו לי עבודה.

מוני בניפלא: תחשבו שאני עצלן, בטלן.

מוני בניפלא: אני לא רוצה לטפל באותם אנשים שמגיעים עם חבלות ראש.

מוני בניפלא: אנשים שלא חובשים קסדה בזמן רכיבה על אופניים הם אלה שמגיעים.

מוני בניפלא: יש לנו תערוכה של קסדות של רוכבי אופניים שנשברו והייתי יכול להביא לכם את זה על מנת שתוכלו לראות.

מוני בניפלא: אל תעשו את ההשוואה בין סביבה ירוקה לבין הצלת חיים.

מוני בניפלא: סביבה ירוקה לא פחות חשובה לי.

מוני בניפלא: אפשר לעודד את האנשים לרכב על אופניים עם קסדה.

כרמל שאמה-הכהן: תודה.

כרמל שאמה-הכהן: ד"ר יעקב אדלר, בבקשה.

שלי יחימוביץ': כרמל, ברשותך, האם אני יכולה לענות לדברים הקשים שנאמרו פה במילה?

יעקב אדרי: אני רוצה להשוות את הנושא של אכיפה החוק, ולעמוד על נושא האכיפה.

יעקב אדרי: אני הייתי מנהל חדר מיון בבית החולים שערי-צדק 20 שנה, וטיפלתי בעשרות נפגעים בראש כתוצאה מנפילה מאופניים, לאו דווקא מהתנגשות באופניים.

יעקב אדרי: אני מוכרח לומר, כפי שנאמר כאן, גם נפילה סטטית מבלי שאדם נסע במהירות, מבלי שרכב פגע בו במהירות, יכולה לגרום לנזק קשה ביותר בגולגולת, בייחוד אצל ילדים.

יעקב אדרי: לגבי נושא האכיפה – אני הייתי זה שהעלה בוועדת העבודה, יחד עם אוריאל לין, את נושא חגורות הבטיחות.

יעקב אדרי: בזמנו היתה התנגדות קשה ביותר לחגורות הבטיחות, ואפילו השר אמר שזה לוחץ לו על השדיים, ולכן הוא לא יכול לנסוע עם חגורות הבטיחות.

יעקב אדרי: אני מוכרח לומר שגם כשהחוק הזה לא נאכף עוד, אבל הוכרז שיש לנסוע בחגורות הבטיחות, אנשים התחילו לנסוע עם חגורות הבטיחות.

יעקב אדרי: אם החוק הנוכחי לגבי הקסדות ישונה, זה ייתן אינדיקציה לעם שאין שום הוכחה שהקסדה עוזרת, ולכן אפשר לנסוע גם בלי קסדה.

יעקב אדרי: אני רוצה להוסיף ולומר שמספר ההרוגים והפצועים כתוצאה מתאונות דרכים, וגם כתוצאה מרכיבה על אופניים אינו נכון.

יעקב אדרי: המספר הוא יותר גבוה.

יעקב אדרי: מדוע?

יעקב אדרי: עשינו מחקר בבית חולים רמב"ם לפני מספר שנים, וגילינו פערים גדולים מאוד בין מה שנרשם בבתי-חולים ומה שדווח על-ידי המשטרה, וכן הלמ"ס.

יעקב אדרי: ההבדל הזה הוא מכיוון שאנשים לא מדווחים שהם היו בתאונת דרכים.

יעקב אדרי: מי שנפל מהאופניים שלו לא הולך להכריז במשטרה: אני נפגעתי בתאונת דרכים מפני שהוא לא מקבל בשביל זה פיצויים, והוא גם לא תובע מישהו בגלל זה.

יעקב אדרי: הוא אשם בזה.

יעקב אדרי: ולכן, השיעור היה יותר גבוה בצורה משמעותית.

יעקב אדרי: לכן, כמנהל חדר מיון שטיפל בעשרות נפגעים, כמו שאמרתי, אני מתחנן כאן: אל תורידו את הקסדה מראש האנשים, הקורבנות לעתיד.

כרמל שאמה-הכהן: תודה.

כרמל שאמה-הכהן: עו"ד כרמית פולק, בבקשה.

כרמית פולק: אני עו"ד כרמית פולק מהמועצה לשלום הילד.

כרמית פולק: אנחנו הבענו כבר בעבר, בדיונים קודמים שהיו, את ההסתייגויות שלנו.

כרמית פולק: אנחנו מתייחסים כרגע לנוסח שנמצא כיום.

כרמית פולק: אנחנו מבקשים שבמידה והנוסח הקיים יעבור, אנחנו רוצים שהנוהל המשטרתי שהיה קיים בנוגע לאכיפה ביחס לקטינים, יחול גם בנוגע לחוק הזה אם הוא יעבור.

כרמית פולק: הנוהל דיבר בעיקר על הסברה, ועל האלמנט החינוכי שיש מול ילדים.

כרמית פולק: אנחנו רוצים שהאלמנט הזה יישמר.

כרמית פולק: החשש המרכזי שלנו הוא בעיקר ההשלכות שיש ל- - -

לאה ורון: את מזכירה נוהל של המשטרה שעסק בהסברה?

כרמית פולק: כן, הוא מולי.

שלי יחימוביץ': לא, הוא לא קשור לחוק.

שלי יחימוביץ': אגב, נוהל חשוב.

כרמית פולק: אני יכולה להקריא לך אותו: "חובה על כל רוכב אופניים לחבוש קסדה בעת הנהיגה.

כרמית פולק: מדיניות האכיפה כפי שנקבעה היא להתמקד בהסברה על חשיבות חבישת הקסדה, ובציון החובה על-פי החוק.

כרמית פולק: אם מדובר ברכיבה של קטינים, יש לפנות ולהסביר כאמור לבגירים הנמצאים בקרבתם.

כרמית פולק: נא להפיץ הנחיה זו לכלל השוטרים.

כרמית פולק: ". הכותרת היא גם: "קסדות לרוכבי אופניים".

כרמית פולק: זאת אומרת, החשיבה שלנו היא שזה מתייחס לחוק, וזה  מה שאנחנו רוצים שיישמר כי הפחד שלנו הוא שסנקציה כביכול פלילית, אפילו של קנס, עשויה לגרום ולהוביל להשלכות שהן השלכות ממש הרסניות לגבי קטינים.

כרמית פולק: קודם ציינו פה סיטואציה ששוטר יתחיל לרדוף אחרי קטין.

כרמית פולק: אפשר לדמיין סיטואציה הרבה יותר פשוטה כמו  שקטין יגיד לשוטר: "למה?

כרמית פולק: מי אתה?"

כרמית פולק: , ויואשם בהעלבת עובד ציבור.

כרמית פולק: מבחינתנו, הנוהל הזה הוא מאוד מאוד קריטי ליישום או לאכיפת החוק הזה ביחס לקטינים, בהנחה, שוב, שהחוק יעבור.

כרמית פולק: כבר הבענו בעבר את ההסתייגויות האחרות שלנו.

כרמל שאמה-הכהן: תודה.

כרמל שאמה-הכהן: ד"ר גרי גינצבורג ממשרד הבריאות, בבקשה.

גרי גינצבורג: קודם כל, אין הוכחה שחקיקה של קסדות תוריד את השימוש ברכיבה על אופניים.

גרי גינצבורג: שנית, אם התיקון הזה יעבור יהיו 4,000 יותר אשפוזים, 40,000 יותר ביקורים בחדרי מיון, ו-80,000 יותר ביקורים לרופאים אמבולטוריים.

גרי גינצבורג: זוהי ועדת הכלכלה – סך הכול העלות של זה למערכת הבריאות בישראל תהיה בסביבות 160 מיליון שקל.

גרי גינצבורג: אבל, הדבר החשוב יותר מכסף – מי שהוא בעד התיקון הזה דן למוות בערך 10 אנשים כל שנה, וזה הכי חשוב.

גרי גינצבורג: זה גם נותן מסר לילדים שזה בסדר, וכמו שאתה יכול לעשן סיגריות כשאתה תהיה מבוגר, אתה גם יכול לזרוק את הקסדה.

גרי גינצבורג: אני מדבר על זה שדנים למוות כמעט 10 אנשים בשנה אם התיקון יעבור.

כרמל שאמה-הכהן: פרופ' ריכטר מבית-ספר לרפואה בהדסה, בבקשה.

אליהו ריכטר: גם אני מצטרף לעמיתי מהדסה.

אליהו ריכטר: אני מזועזע מעצם ההשוואה בין נזק עכשווי ובטיחות ובריאות של אנשים היום, לאיזה רווח סביבתי בעתיד, ואני אומר את זה כאיש סביבתי שרוב עבודתי הן באקולוגיה, בטקסקולגיה.

אליהו ריכטר: יתר על כן, יש לי כמה שאלות.

אליהו ריכטר: אם היה מדובר בניסוי בבית-חולים או בהכנסת טיפול חדש בבית חולים או בביטול תרופה בבית-חולים, היינו מחייבים את ההצעה הזאת לעבור איזה ועדת הלסניקי על מנת לראות מה תהיינה ההשפעות של החוק או של ביטול החוק.

אליהו ריכטר: חברת הכנסת שלי יחימוביץ אומרת שאצלנו זה שונה מכל מקום אחר בעולם.

אליהו ריכטר: זה כאילו שהרופא אומר לפציינטים שלו: אני אתן לכם תרופה, או אבטל תרופה, למרות שאני יודע שבכל מקום אחר ביטול התרופה הזאת יגרום למוות.

אליהו ריכטר: את האיש הזה היו מעמידים לדין.

אליהו ריכטר: אני רוצה לשאול את חברת הכנסת יחימוביץ, האם מאז ביטול החוק שבעצם קרה, ואני רואה את התוצאות בשטח, טרחת לאסוף נתונים ביחד עם חבר הכנסת חנין על מספרי חבלות ראש בקרב רוכבי אופניים במדינת ישראל?

אליהו ריכטר: האם יש לך נתונים?

שלי יחימוביץ': לא הבנתי את השאלה.

שלי יחימוביץ': האם מאז שהחוק עבר?

אליהו ריכטר: לא, מאז שעלה כל הנושא הזה של ביטול הצעת החוק.

אליהו ריכטר: קודם כל, החוק עבר, והוא מחייב קסדות.

אליהו ריכטר: האם יש לך נתונים על מה קרה למספרים של חבלות ראש – לא רק הרוגים – בקרב רוכבי אופניים מאז שהחוק עבר והוא מחייב, ומאז שעלו כל הדיבורים על ביטול החוק?

אליהו ריכטר: האם הכנסת בתוך הצעת החוק שלך חובה לאסוף נתונים על חבלות ראש על מנת לראות אם יש לבטל את הביטול אם מספר חבלות הראש יעלה, ולא רק הרוגים?

אליהו ריכטר: דבר נוסף, ואני אומר את זה כרוכב אופניים מאוד מאוד מכור.

אליהו ריכטר: המון פעמים אני נפלתי כשאני חובש קסדה, והילדים והנכדים שלי נפלו, והקסדה שלנו קיבלה מכה, וכל האירוע הזה היה לא אירוע מעצם העובדה שחבשנו.

אליהו ריכטר: זאת אומרת, יש תת-אומדן של התועלת האמיתית של החוק או של שימוש בקסדות.

אליהו ריכטר: אני חושב שביטול החוק הוא דבר נבזי, בלתי אתי, ומביש.

כרמל שאמה-הכהן: תודה רבה.

כרמל שאמה-הכהן: מרדכי פדר, בבקשה.

לאה ורון: יו"ר חיים בדרך – מתונה.

מרדכי פדר: כן.

מרדכי פדר: מי יחיה ומי ימות?

מרדכי פדר: הקדוש ברוך עדיין קובע את ה"מי".

מרדכי פדר: אבל, בוועדה הזאת מנסים היום להוסיף עוד כמה אנשים לקבוצת המתים כל שנה.

מרדכי פדר: אין עוררין על החיוניות שבחבישת קסדה בעת רכיבה על אופניים בכל נסיעה שהיא מבחינת הבטיחות בדרכים.

מרדכי פדר: הרשות הלאומית לבטיחות בדרכים שהיא הגוף האמור לפקח על הדברים האלה, קבעה מכבר ש-90% ממקרי המוות בתאונות אופניים הן תוצאה של פגיעת ראש, וחבישת קסדה יכולה למנוע 90% מהפגיעות הקשות בראש.

מרדכי פדר: לא זו אף זו.

מרדכי פדר: בשנת 2009 קבעה הרשות שעל מנת להפחית את חומרת הפגיעות של רוכבי האופניים יש להגביר את השימוש בקסדות מגן.

מרדכי פדר: לא חברת הכנסת יחימוביץ הולכת להסביר לאימא עם שלושה ילדים שמעתה היא אם חד-הורית לאחר שבעלה נפצע אנוש, ומת מוות קליני כשנפל על ראשו בעת רכיבה על אופניים בדרך עירונית?

שלי יחימוביץ': אדוני היושב-ראש, אני יכולה לבקש בקשה אישית שכשאנשים - - -

מרדכי פדר: סליחה, תני לי בבקשה לגמור.

שלי יחימוביץ': סליחה, זכותי לדבר.

שלי יחימוביץ': אני חברת כנסת, יש נוהל כזה.

כרמל שאמה-הכהן: אני מסכים איתך.

שלי יחימוביץ': אתה יכול לבקש שאנשים ידברו לגופו של החוק, ולא יטיחו בי כל מיני אמירות שגובלות ממש בהסתה.

כרמל שאמה-הכהן: אני מכיר אותך, זה לא אמור להשפיע עלייך.

שלי יחימוביץ': לא, אני מבקשת למען הפרוטוקול.

שלי יחימוביץ': יש כאן אנשי מקצוע.

שלי יחימוביץ': יש לכם מספיק דברים נבונים וחשובים להגיד.

שלי יחימוביץ': תסתפקו בלהגיד אותם, ותפסיקו לכוון אותם אליי באופן אישי כי זה לא  יועיל לכם.

מוני בניפלא: אני דיברתי לגופו של חוק, גברתי.

שלי יחימוביץ': אתה לא.

שלי יחימוביץ': אבל, האחרים – אני מאוד מבקשת.

כרמל שאמה-הכהן: היו כאן כמה אמירות קיצוניות.

כרמל שאמה-הכהן: לייחס לנו כוונות - - -

קריאה: - - - הציבור.

שלי יחימוביץ': אני לא פניתי אליך, פניתי ליושב-ראש.

כרמל שאמה-הכהן: אני מסכים איתך.

כרמל שאמה-הכהן: אני מפנה את הבקשה.

כרמל שאמה-הכהן: קחו אותה לתשומת ליבכם, כי זה באמת לא תורם לדיון.

דב חנין: זה לא מועיל לאף אחד.

מרדכי פדר: אני מבין גם את אלה שיזמו את ישיבה זו של ועדת הכלכלה ברגע האחרון – מיום חמישי אחר-הצהריים ליום השני על הבוקר.

מרדכי פדר: בנוסף לכל אלה שלא יכלו להגיע, כולל חברי כנסת, חברי ועדה מכובדת זו שלמדו על קיום הישיבה מגורמים חיצוניים רק בשלהי יום חמישי או במשך יום שישי.

כרמל שאמה-הכהן: לא, לא.

כרמל שאמה-הכהן: גם לזה קשה לנו להסכים.

כרמל שאמה-הכהן: מה זה "למדו מגורמים חיצוניים"?

כרמל שאמה-הכהן: ברגע שיוצאת הזמנה, היא מפורסמת.

שלי יחימוביץ': יש סדר-יום.

שלי יחימוביץ': כל חבר כנסת רואה סדר-יום, והוא יודע בדיוק באיזה ועדות.

כרמל שאמה-הכהן: סמוך על הנהלת הוועדה.

כרמל שאמה-הכהן: אין אדם שלא ידע על קיום הישיבה.

כרמל שאמה-הכהן: יש אולי אחד שיש לו דברים אחרים לעשות, או שזה מוקדם לו.

מרדכי פדר: לגבי הצעת החוק גופא – אמר היושב-ראש לשעבר של ועדה מכובדת זו, ואני מצטט: אני מעדיף שהמיזם הכלכלי של מר חולדאי יידחה בעוד חודשיים, ושיימצא לזה פתרון אחר.

מרדכי פדר: זאת אומרת, במקום לוותר על החובה לחבוש קסדה.

מרדכי פדר: אנחנו רוצים לשמור על ביטחונם של הרוכבים.

מרדכי פדר: מדובר בעשרות אלפים כל יום.

מרדכי פדר: זה אכן מונע זיהום אוויר, מוריד רכבים מהכביש.

מרדכי פדר: אבל, אני דואג לחייהם.

מרדכי פדר: הראשון שייפגע יבוא למחוקק.

מרדכי פדר: אני מאוד מקווה שהיושב-ראש הנוכחי של הוועדה שותף לרגשות אלו, והייתי מקווה שיפעלו במשותף נגד הצעת חוק זו, לפחות באותה נחרצות שפעלו אתמול נגד העלאת תעריפי האגרה.

מרדכי פדר: בנוסף, אמר היושב-ראש לשעבר של ועדה מכובדת זו ביום 29.6.2010 - -

כרמל שאמה-הכהן: מי זה היושב-ראש לשעבר?

כרמל שאמה-הכהן: יש הרבה.

מרדכי פדר: היושב-ראש – חבר הכנסת אקוניס.

מרדכי פדר: - - זאת אומרת, לאחר שההצעה כבר עברה בקריאה ראשונה, שלאוצר לא היתה עמדה בחוק זה.

מרדכי פדר: ובכן, בפרוטוקול מס' 167 של ועדת הכלכלה בדיון לקראת הקריאה הראשונה נאמר שנמסר על-ידי הגברת עידית חנוכה, שלא זוהתה מעבר לזה, בזה הלשון: אודי אדירי מאגף תקציבים באוצר מוסר שההצעה אינה כרוכה בעלות תקציבית.

מרדכי פדר: ברם, על פניו קביעה זו שגויה.

מרדכי פדר: על- פי חוק, פגיעה שסופג אדם בדרכו לעבודה או ממנה, מוכרת כתאונת עבודה.

מרדכי פדר: יש לזכור שאחת ממטרות הצעת החוק היא לעודד שימוש באופניים ככלי תחבורתי אל מקום העבודה וממנו.

מרדכי פדר: לכן, יש לצפות לגידול בכמות תאונות אופניים המוכרות כתאונות עבודה.

מרדכי פדר: כמו כן, אפשר לצפות לגידול במספר תאונות האופניים וחומרתן כיוון שהצעת החוק מסירה את החובה לחבוש קסדה לבגירים.

מרדכי פדר: בשיחה קצרה בין יועץ העמותה לשר האוצר לפני זמן קצר נדונה השאלה האם חוק הגורם לעלייה בתשלומי גמלאות נכות מתאונות עבודה אינו כרוך בעלות תקציבית.

מרדכי פדר: השר הגיב באופן חד-משמעי שתשלומי ביטוח לאומי לנפגעי תאונות עבודה מהוות עלות תקציבית.

מרדכי פדר: ולבסוף, מנקודת מבט אחרת, משפטית, יש סיבות רציניות לחשוב שחוק השולל את החובה שאדם יגן על עצמו מפני פציעה או מוות, הינו מנוגד לחוק יסוד: כבוד האדם וחירותו, ושחוק כזה לא יעמוד במבחן החוקיות בבית הדין הגבוה לצדק.

מרדכי פדר: אנו מבקשים ממך, כבוד יושב-ראש הוועדה, שלא לקיים הצבעה היום בהצעת חוק זו שהיא עניין של חיים ומוות, אלא לדחות את ההצבעה למועד אחר עת יתאפשר לכל חברי הכנסת שרצו להביע דעתם בנושא זה לעשות זאת, לאחר שהאוצר קובע עמדה סופית לגבי ההשלכות התקציביות של החוק, ולאחר שהיועץ המשפטי לכנסת ייתן דעתו לגבי חוקיות החוק.

מרדכי פדר: אני מאוד מקווה שלא תאשרו את ההצעה הזאת היום.

מרדכי פדר: אבל, אני גם מאוד חרד שאכן תעשו זאת.

מרדכי פדר: ולכן, לא נותר לי אלא לסיים בדברי ישעיהו הנביא, פרק א' פס' ט"ו: "ובפרשכם כפיכם, אעלים עיניי מכם – גם כי תרבו תפילה, אינני שומע.

מרדכי פדר: ידיכם, דמים מלאו.

מרדכי פדר: ".

כרמל שאמה-הכהן: תודה רבה.

כרמל שאמה-הכהן: חבר הכנסת חמד עמאר, בבקשה.

חמד עמאר: יצאתי מהצפון בשעה מאוד מוקדמת כדי להגיע לכאן, כי ראיתי חשיבות רבה בהשתתפות בדיון בחוק הזה.

חמד עמאר: אני לא תומך בחוק, והיה לי חשוב לבוא ולהביע את דעתי בנושא הזה.

חמד עמאר: אני באמת רוצה לברך על העלייה במספר אנשים שמשתמשים באופניים.

חמד עמאר: אנחנו רואים עלייה מתמדת.

חמד עמאר: זה גם עוזר לאיכות הסביבה, וזה גם חוסך בכל הזיהום הזה.

חמד עמאר: בנוסף לכך, אנחנו רואים שגם התשתיות של שבילי אופניים עדיין לא מפותחות דיין בישראל.

חמד עמאר: לכן, צריך קודם כל להשקיע המון בתשתיות.

חמד עמאר: הרבה פעמים קורה שרוכבי אופניים רוכבים על המדרכות יחד עם הולכי רגל, וגם זה יכול לגרום להרבה תאונות בין אופניים להולכי רגל.

חמד עמאר: מנתונים שקיבלתי – רוב תאונות האופניים הן לא עם רכב בתוך העיר, אלא הן תאונות בין אופניים לאופניים או בין אדם לאופניים, או נפילה עצמית של הרוכב מהאופניים.

חמד עמאר: שנית, אדוני היושב-ראש, אני לא מבין איזה דוגמה אימא ואבא יכולים להוות לילדים שלהם כשהאימא והאבא לא מחויבים לחבוש קסדה, והם יוצאים לרכב בשביל אופניים, והילדים מחויבים לחבוש קסדות.

חמד עמאר: תארו לעצמכם שבגיר לא מחויב לחגור חגורה ברכב, וקטין צריך לחגור חגורה.

חמד עמאר: כולנו רואים שהדבר הראשון שאנחנו עושים כנהגים ברגע שאנחנו נכנסים לאוטו הוא לחגור את הילדים, ואז הילדים שיושבים מאחור ישר חוגרים חגורה כי הם רואים את ההורים שלהם חוגרים חגורה.

חמד עמאר: אנחנו מהווים דוגמה, ולא יכול להיות מצב שההורים לא יהיו דוגמה לילדים שלהם.

חמד עמאר: אנחנו רואים שזה ספורט משפחתי.

חמד עמאר: אני רואה משפחות שיוצאות ביחד לרכב כשלחלק מותר להיות בלי קסדה, ולחלק האחר לא.

חמד עמאר: זה דוגמה מאוד מאוד לא טובה.

חמד עמאר: אמרתי לעוזר שלי שאנחנו יוצאים מוקדם בגלל הדיון בחוק זה, ואז הוא סיפר על קרוב משפחה שלו שהוא בגיר ואבא לארבעה ילדים ששוכב מחוסר הכרה בבית החולים כבר ארבעה חודשים בגלל שהוא נפל על הראש שלו מהאופניים.

חמד עמאר: אופניים יכולים להגיע למהירויות גבוהות.

שלי יחימוביץ': איפה הוא נפל?

חמד עמאר: הוא נפל מהאופניים בתוך היישוב ירכא, והוא שוכב עכשיו בבית לוינשטיין.

חמד עמאר: הוא סיפר לי את זה לאחר שאמרתי לו שאנחנו צריכים לצאת מוקדם, בשעה חמש וחצי בבוקר, מהצפון כי זהו חוק שהוא מאוד חשוב לי כיושב-ראש הלובי לבטיחות בדרכים.

חמד עמאר: אני הייתי במדינות באירופה, וכולם הולכים עם קסדה, אפילו אופניים להשכרה.

קריאה: בצפון אמריקה.

חמד עמאר: אני מדבר על אירופה.

חמד עמאר: הייתי בצרפת.

כרמל שאמה-הכהן: האם בפריז משכירים לך עם קסדה?

כרמל שאמה-הכהן: מה פתאום?

חמד עמאר: אני ראיתי שאנשים שמשכירים אופניים באים, שמים קסדה, ולוקחים את האופניים.

חמד עמאר: במקרה מול בית המלון שבו התאכסני היתה עמדה של השכרת אופניים.

חמד עמאר: אנשים לקחו את האופניים, שמו את הקסדה, ויצאו לרכיבה על האופניים.

חמד עמאר: מי שמחליט להקים חברה יכול לסדר על האופניים גם מקום לשים את הקסדה  - זה לא בעיה.

חמד עמאר: אני קורא את רשימת הגופים שתמכו בהצעת החוק לשים קסדה: ועדת שרים לענייני חקיקה שהיום תומכת בהסרת הקסדה.

חמד עמאר: אני רואה את הרשות הלאומית לבטיחות בדרכים - תמכתם בחבישת קסדה.

חמד עמאר: אני לא יודע למה משרד התחבורה והרשות הלאומית שינו את דעתם.

חמד עמאר: אני לא יודע איזה דבר חדש יצא שגרם לכך שהם תמכו בחוק ועכשיו הם משנים.

חמד עמאר: כמו כן, הנהלת משרד הבריאות, המחלקה לחינוך לבריאות, יושב-ראש המועצה הלאומית לטראומה.

חמד עמאר: כולם תמכו.

חמד עמאר: אתה רואה רשימה ארוכה, אדוני היושב-ראש, של אנשים שתמכו בהצעת החוק הקודמת.

חמד עמאר: נציגי הרשות הלאומית, אני לא ציפיתי שאתם דווקא תתמכו בהצעת החוק שיש בה סכנת חיים לרוכבי האופניים.

רון מוסקוביץ: אני אתייחס.

חמד עמאר: כשאנחנו רוצים לעודד רכיבה על אופניים, יש כאן דוגמה אישית של בגירים הנוסעים עם הילדים שלהם.

חמד עמאר: אדוני היושב-ראש, אם יש אפשרות לא להביא את החוק הזה להצבעה היום, וננסה לבדוק את הנושא.

חמד עמאר: אם אנחנו רוצים לקדם חוק צריך לקדם חוק טוב, ולא חוק שיכול לפגוע באנשים.

חמד עמאר: לגבי אכיפת המשטרה – יש חוק קסדה שהמחוקק חוקק, והמשטרה החליטה לא לאכוף את החוק הזה.

חמד עמאר: אני לא מבין את עניין אכיפת הקסדות.

חמד עמאר: אני גם רוצה לשמוע נתונים לגבי האכיפה של המשטרה בקשר לקסדות – אם יש בכלל אכיפה בנושא.

חמד עמאר: תודה רבה.

כרמל שאמה-הכהן: תודה רבה.

כרמל שאמה-הכהן: יותם אביזוהר, מנכ"ל ארגון ישראל בשביל אופניים, בבקשה.

יותם אביזוהר: תודה רבה, כבוד היושב-ראש.

יותם אביזוהר: נאמרו פה הרבה מאוד אמירות חזקות, חלקן קצת פופוליסטיות.

מוני בניפלא: חלקן גם נאמרו לפני שהגעת, אדוני.

מוני בניפלא: חבל שלא הגעת בזמן ושמעת את כל מה שנאמר כאן.

יותם אביזוהר: אני מתנצל על האיחור.

שלי יחימוביץ': אני מבינה שאורחים נוזפים באורחים אחרים.

שלי יחימוביץ': זה נוהל חדש של הוועדה.

מוני בניפלא: גברתי, אני באתי מהדרום, לא מהצפון.

שלי יחימוביץ': אתה יודע מה?

שלי יחימוביץ': זה לא התפקיד שלי.

שלי יחימוביץ': אני לא יושב-ראש הוועדה.

שלי יחימוביץ': תשמרו על איפוק, חברים.

שלי יחימוביץ': אתם לוקחים את זה למקומות מאוד רעים.

מוני בניפלא: אני חושב שאם אני באתי, ואני אומר דברים מקצועיים - - -

שלי יחימוביץ': מה שאמרת עכשיו זה לא מקצועי.

מוני בניפלא: הוא אמר שהוא שמע את הדברים.

מוני בניפלא: אותי הוא לא שמע.

שלי יחימוביץ': סליחה, לדב חנין היה תקר ברכב בדרך לירושלים.

מוני בניפלא: אותי הוא לא שמע.

דב חנין: למה להיכנס למסלולים האלה?

דב חנין: עזוב.

דב חנין: יש דיון, יש ויכוח.

דב חנין: השמעת את דעתך, הוא ישמיע את דעתו.

דב חנין: למה?

כרמל שאמה-הכהן: מר אביזוהר, קיבלת רשות דיבור, בבקשה.

יותם אביזוהר: אני רוצה להקריא לחברי הוועדה את חוות הדעת המדעית של פרופ' ברזיס מהפקולטה לרפואה באוניברסיטה העברית.

יותם אביזוהר: כשהוא מתייחס לנושא ההוכחה המדעית ליעילות קסדה הוא בפירוש אומר: "קיים בלבול וסתירה במחקרים אפידמיולוגים", והוא מצטט כאן שורה של מחקרים.

יותם אביזוהר: כלומר, "יש תועלת בהחלט בקסדה.

יותם אביזוהר: אבל, מחקרי עוקבה לפני ואחרי כניסת חוק המחייב קסדה לא הראו תועלת.

יותם אביזוהר: מצב כזה מוכר באפידמיולוגיה, ומצביע על אי-ודאות".

יותם אביזוהר: "איזה הסדרה ראויה לנוכח הסתירות במדע?

יותם אביזוהר: יש היגיון לעודד חבישת קסדה, ובהחלט לחייב נוער לפי הנתונים של היפגעות במדינת ישראל.

יותם אביזוהר: אבל, אין מקום לחייב מבוגרים בחבישת קסדה.

יותם אביזוהר: ".     	אני רוצה לצטט לחברי הוועדה את חוות הדעת של ד"ר קובי פלג ממכון גרטנר לחקר אפידמיולוגיה ומדיניות הבריאות, המרכז הלאומי לחקר טראומה ורפואה דחופה.

יותם אביזוהר: הוא בפירוש אומר שלנוכח הנתונים של היפגעות רוכבים במדינת ישראל, אין היגיון בהצעת חוק גורפת, ובהחלט נכון לחייב ילדים בחבישת קסדה, אבל מבוגרים – להשאיר לשיקול דעתם.

יותם אביזוהר: יש כאן שורה של מסמכים גם ממדינות אירופאיות, מפדרציות הרוכבים האירופאית שהוא הגוף המקצועי והגדול בעולם שהוא בפירוש אומר: אנחנו תומכים, מעודדים חבישת קסדה.

יותם אביזוהר: אבל, מתנגדים לחוק גורף שמחייב את כולם – זה לא נכון.

יותם אביזוהר: אני מסכים עם חבר הכנסת עמאר.

יותם אביזוהר: בהחלט נעשים דברים במדינת ישראל.

יותם אביזוהר: ענף האופניים מתקדם.

יותם אביזוהר: הדרך הטובה להגן על רוכבי אופניים מפגיעות ראש היא להגן עליהם מפגיעות בכלל.

יותם אביזוהר: בהחלט צריכים לעשות הרבה יותר כדי לייצר את התשתית הבטוחה, להגביר את המודעות, גם של הנהגים, וגם של הרוכבים.

יותם אביזוהר: זה דבר שלא נעשה מספיק.

יותם אביזוהר: בשנה האחרונה אנחנו רואים שהרשות הלאומית לבטיחות בדרכים עושה יותר כדי להגביר את בטיחות הרוכבים.

יותם אביזוהר: אנחנו מקווים שהמגמה הזאת תתחזק.

יותם אביזוהר: נכון לייצר את התשתיות, נכון שמשרד התחבורה יתקצב יותר פיתוח של שבילים בטוחים.

יותם אביזוהר: יש פה מה לעשות.

יותם אביזוהר: אנחנו חושבים שהחוק שמוצע היום ושעולה לדיון הוא בפירוש חוק מידתי, חוק נכון, ואנחנו תומכים בו.

יותם אביזוהר: כרוכב אופניים, והיום כמעט הגעתי לירושלים באופניים, אנחנו תמיד חובשים קסדה.

יותם אביזוהר: הוויכוח הוא לא האם נכון לחבוש קסדה, או לא לחבוש קסדה.

יותם אביזוהר: הוויכוח הוא האם נכון לחייב בחוק גורף חבישת קסדה.

יותם אביזוהר: שוב, אנחנו חושבים שהחוק המוצע הוא החוק הנכון.

חמד עמאר: אני רוצה לשאול אותך שאלה.

חמד עמאר: אתה רוכב על אופניים, ואתה נראה רוכב - - -, ואני בטוח שגם המשפחה שלך גם רוכבת על אופניים.

חמד עמאר: אם אתה רוכב עם הילדים שלך בשביל אופניים, איך תוכל לומר לילדים לשים קסדה בשעה שאתה בעצמך לא שם קסדה?

חמד עמאר: איך אתה תרגיש בתור מישהו שמהווה דוגמה למשפחה?

יותם אביזוהר: אני גם שותה אלכוהול, הילדים שלי לא ישתו אלכוהול עד שהם יהיו בגיל שמאפשר להם לשתות אלכוהול.

יותם אביזוהר: יש עוד כמה דברים שאני עושה, והילדים שלי לא יעשו.

חמד עמאר: זה לא דוגמה.

חמד עמאר: האם אתה תגיד לבן שלך: אני רוצה לשמור עליך, אני רוצה שתשים את הקסדה כשאתה רוכב על אופניים.

חמד עמאר: אבל, אני לא מחויב בקסדה כי הראש שלי יותר חזק?

יותם אביזוהר: אני אחבוש קסדה, וגם הבן שלי יחבוש קסדה.

יותם אביזוהר: אבל, אני אתנגד לחוק גורף שמחייב אותי לחבוש קסדה.

יותם אביזוהר: תודה רבה.

כרמל שאמה-הכהן: יש לי שאלה ליוזמי החוק.

כרמל שאמה-הכהן: האם מקובל עליכם להכניס כאן סעיף הגבלה של תחולה בזמן?

שלי יחימוביץ': מה?

שלי יחימוביץ': כהוראת שעה?

כרמל שאמה-הכהן: כן.

כרמל שאמה-הכהן: לדוגמה, נבוא לכאן בעוד תקופת זמן, ונראה האם באמת יש מחיר בנפש.

אליהו ריכטר: קוראים לזה ניסוי.

כרמל שאמה-הכהן: אני לא שאלתי איך קוראים לזה.

שלי יחימוביץ': השאלה גם היתה למציעי החוק.

כרמל שאמה-הכהן: גם לא שאלתי אותך, וגם לא שאלתי איך קוראים לזה.

דב חנין: פרופ' ריכטר, אתה רוצה להיות גם ממציעי החוק?

כרמל שאמה-הכהן: מי שכל כך רוצה, יכול להתמודד, לרוץ לכנסת, ואז לטפל בחוקים.

שלי יחימוביץ': אדוני היושב-ראש, אני אתייחס להצעה שלך, ואני גם רוצה להשיב.

כרמל שאמה-הכהן: כן, בבקשה.

כרמל שאמה-הכהן: אבל, בתמצית.

שלי יחימוביץ': קודם כל, אני ממש מצטערת על הטונים האלימים והאישיים שננקטו כאן בדברים, כי יש מספיק טיעונים נבונים ועמוקים לעמדות שהצגתם.

שלי יחימוביץ': אין צורך לחדד את זה למקומות כל כך קיצוניים.

שלי יחימוביץ': אני דוחה על הסף את הרעיון שמציעי החוק, ובהם אני, דואגים פחות לשלומו של הציבור מהאנשים שיושבים כאן.

שלי יחימוביץ': התפקיד שלנו הוא לדאוג לשלומו של הציבור.

שלי יחימוביץ': בשביל זה אנחנו יושבים כאן.

שלי יחימוביץ': אנחנו נציגים של הציבור, נבחרנו על-ידי הציבור, ואנחנו מבקשים לגונן על הציבור מכל רע, ולדאוג לשלומו.

שלי יחימוביץ': לשיטתנו, ואחרי עבודה מאוד מאוד יסודית שעשינו, הגענו למסקנה שכך אנחנו מגוננים יותר על הציבור.

שלי יחימוביץ': אני מאוד מבינה את ד"ר בניפלא שהוא נוירוכירורג שעוסק בפציעות הספציפיות האלה של פגיעות ראש.

שלי יחימוביץ': אני מניחה שלו היינו מביאים כירורג כף יד, היו לו סיפורים מסמרי שיער על מה קורה לכפות ידיים של אנשים בתאונות אופניים.

שלי יחימוביץ': אני רואה שאתה רוצה לענות לי – אתה לא תענה לי.

שלי יחימוביץ': כיוון שאני רוכבת אופניים בעצמי, ואני רוכבת אופניים הן בעיר והן בשטח, וגם ילדיי רוכבים על אופניים, אני ערה לכל מגוון הפציעות שיכולות להתרחש כתוצאה מאי חבישת קסדה ובכלל.

שלי יחימוביץ': למשל, רוב הפציעות הקשות של רוכבי אופניים – אגב, אני גם נפצעתי באורח בינוני ברגל, וזה היה ממש ממש משמעותי.

שלי יחימוביץ': אני מכירה הרבה פציעות של פגיעה בעצם הבריח, למשל, זה מאוד מאוד נפוץ אצל רוכבי אופניים, או פגיעה קשה בצלעות שזה מאוד מאוד נפוץ אצל רוכבי אופניים.

שלי יחימוביץ': אני מניחה שלו הייתי מביאה לכאן רופא של כל אבר, הוא היה מספר לי על הפגיעה בכל אבר באותה אמפטיה שאתה מטבע הדברים מדבר על פגיעות ראש.

שלי יחימוביץ': זה מסוכן להיות בלי קסדה - גם בחדר הזה.

שלי יחימוביץ': פתאום תהיה תאונה והתקרה תצנח עליי, והראש שלי ייפגע.

שלי יחימוביץ': בוודאי שמאוד מסוכן לחצות כביש בתל אביב ברגל בלי קסדה – מאוד מאוד מסוכן.

שלי יחימוביץ': אנחנו חשופים כל הזמן לפגיעות של כלי רכב ממונעים, בעיקר, וכשאנחנו לא חובשים קסדה או שריון קשקשים לגופנו אנחנו פחות מוגנים.

שלי יחימוביץ': לו היינו באמת רוצים להגן על הציבור מאל"ף ועד ת"ו, ולעטוף אותו בשריון אז היינו מחילים חובת חבישת קסדה מרגע היציאה מהבית.

שלי יחימוביץ': ותאמינו לי שנורא מסוכן אצלי בשכונה לחצות את הרחוב.

שלי יחימוביץ': אני גרה בשולי שוק הכרמל.

שלי יחימוביץ': כשאני חושבת על הבת שלי הקטנה חוצה את רחוב אלנבי ברגל, זה מדאיג אותי יותר מאשר לחשוב עליה רוכבת על אופניים, והיא רוכבת על אופניים עם קסדה.

שלי יחימוביץ': חמד, אני לא מוצאת שום פגם חינוכי.

שלי יחימוביץ': לי אין שום בעיה.

שלי יחימוביץ': אגב, אני חובשת קסדה ברכיבות מחוץ לעיר – לא כי החוק מחייב.

שלי יחימוביץ': אני חובשת קסדה כבר 15 שנים ברכיבות מחוץ לעיר, ואני לא חובשת קסדה בנסיעות בתוך העיר.

שלי יחימוביץ': מדובר בשתי משימות שונות לחלוטין.

שלי יחימוביץ': לא סתם הסברתי עד כמה חובת חבישת הקסדה משבשת את המטרות של רכיבה על אופניים בעיר.

שלי יחימוביץ': למה היא משבשת את המטרות?

שלי יחימוביץ': למה אני לוקחת את האופניים בתוך העיר?

שלי יחימוביץ': אני לוקחת אותם כדי לקנות שניצלים וקילו עגבניות בשוק הכרמל.

שלי יחימוביץ': אם אני אצטרך לסחוב על האופניים גם קסדה שאין לי איפה לשים אותה, אני לא אצא עם האופניים, אני אצא עם האוטו.

שלי יחימוביץ': ולכן, אנחנו בשבתנו כמחוקקים, אנחנו לא מסתכלים על אותו קטע שאתה בצדק רב כרופא ניורוכירורג מסתכל עליו - בצדק רב ביותר.

שלי יחימוביץ': אנחנו כן מסתכלים על תופעות רוחביות, על מה חקיקה מסוימת שלנו תעשה.

שלי יחימוביץ': אם חקיקה כמו זו תאפשר רכיבת אופניים המונית בתל אביב גם לתיירים, גם לתושבים, גם לסטודנטים, אנחנו יודעים בוודאות שכמות הנפגעים תפחת.

שלי יחימוביץ': מה יותר בטוח לאדם מבוגר?

שלי יחימוביץ': האם להיכנס לאוטו ולנסוע, או לעלות על אופניים ולרכב?

שלי יחימוביץ': הרי גם ברכב הוא יכול להיפגע מפגיעת ראש.

שלי יחימוביץ': בסופו של דבר, ככל שיהיו יותר אופניים על הכבישים, וככל שיהיה פחות רכב ממונע על הכבישים בתוך העיר, כי אז אנחנו דואגים לשלומו של הציבור.

שלי יחימוביץ': כאמור, חבלות ראש יש גם ברכב, ואני בטוחה שאם נזמין אתכם לישיבה על חבלות ראש ברכב, אתם תספרו לנו עליהן מכאן ועד להודעה חדשה.

שלי יחימוביץ': אז אפשר גם לחייב חובת חבישת קסדה ברכב תוך נהיגה.

שלי יחימוביץ': אני בטוחה שזה יציל חיי אדם.

שלי יחימוביץ': יש מאות הרוגים בתאונות דרכים מידי שנה.

שלי יחימוביץ': לו הם היו חובשים קסדת אופנוע בתוך האוטו הם לא היו נפגעים.

שלי יחימוביץ': חברים, בואו נסתכל על הדברים לא מנקודת מבט כל כך צרה.

שלי יחימוביץ': שוב, צריך לומר, החוק לא אוסר חבישת קסדה.

שלי יחימוביץ': הוא בסך הכול מתיר במקטע הצר של רכיבה בתוך העיר לאנשים מבוגרים, את הזכות לבחור האם לחבוש קסדה או לא לחבוש קסדה.

שלי יחימוביץ': בטיחות של אותם מבוגרים כשהם נוסעים בתוך העיר תושג באמת על-ידי יצירת תשתית ראויה ומתאימה לרוכבי אופניים.

שלי יחימוביץ': בתשובה למועצה לשלום הילד ול"בטרם" – אני מסכימה איתכם.

שלי יחימוביץ': לכן, אנחנו ממשיכים להחיל את החוק על ילדים.

שלי יחימוביץ': כאימא אני אומרת לכם שאין שום בעיה.

שלי יחימוביץ': עם חוק ובלי חוק אני כופה על הבת הקטנה שלי לחבוש קסדה.

שלי יחימוביץ': על הבן הגדול שלי לא, כי הוא בן 20, והוא עושה מה שהוא רוצה.

שלי יחימוביץ': אבל, זה לא פוגע באוטוריטה שלי כאימא.

שלי יחימוביץ': כשהורים אומרים לילדיהם: אל תעשו דבר כזה או אחר, הורים תקניים לעולם לא יגידו: זה בניגוד לחוק, ולכן אל תעשה את זה – ממש לא.

שלי יחימוביץ': אני לא מכירה הורים שמשתמשים בדבר הזה.

שלי יחימוביץ': האם אתה משתמש בדבר הזה כשאתה מחנך את הילדים שלך?

שלי יחימוביץ': אני לא.

שלי יחימוביץ': אני לא זוכרת את עצמי אי-פעם אומרת לילדים שלי: אל תעשו כך וכך כי זה בניגוד לחוק.

שלי יחימוביץ': אני אומרת: כי זה מסכן אתכם, כי זה לא מוסרי, כי אתם פוגעים כך בבן אדם אחר.

שלי יחימוביץ': יש אלף ואחת סיבות חינוכית להגיד לילד לא לעשות דברים.

שלי יחימוביץ': אני בוודאי מאוד מסכימה עם מר יותם.

שלי יחימוביץ': הבת שלי לא שותה אלכוהול, ואני שותה אלכוהול - אני מבוגרת.

שלי יחימוביץ': יש עוד המון דברים בתחומים רבים מאוד שאני עושה והיא לא עושה, ואני לא אפרט אותם.

שלי יחימוביץ': יש דברים שמותר למבוגר לעשות ולילד אסור.

שלי יחימוביץ': ילד קטן נוסע בבוסטר, בכסא בטיחות מאחור, וההורה שלו לא – מה לעשות?

קריאה: ההורה לא צריך לשבת על בוסטר, והילד כן צריך לשבת על בוסטר – זה ההבדל.

שלי יחימוביץ': לשאלתך, אני מציעה שנעשה דבר אחר.

שלי יחימוביץ': אני מציעה שהוועדה, כשאתה כיושב-ראש ועדה במקביל תבקש שהוועדה תעקוב אחרי יישום החוק.

כרמל שאמה-הכהן: אין לזה שיניים.

כרמל שאמה-הכהן: נניח ויש מצב שחוקקנו את החוק, וכל חוות הדעת שניתנו פה באמת מתבררות אפילו כממעיטות, ופתאום יש עלייה דרמטית במספר נפגעי הראש עקב ההוראות שחוקקנו.

כרמל שאמה-הכהן: נצטרך אז ללכת ולעשות חוק בשלוש קריאות כדי לתקן את המצב.

כרמל שאמה-הכהן: אני אומר – נחוקק את החוק עם תוקף מסוים, והתוקף הזה יהיה מבחינתנו נקודת מבחן, ונבוא ונבחן האם באמת חוקקנו משהו שהוא נקודת איזון, שהוא לא פוגע מידיי, שהוא משרת את האינטרס.

שלי יחימוביץ': כרמל, ההצעה שלך היתה סבירה לחלוטין לו היינו משנים את המצב הקיים.

שלי יחימוביץ': אני רוצה להסביר מה קרה כאן.

דב חנין: החוק איננו מיושם.

שלי יחימוביץ': החוק הוא היה כלא-היה.

שלי יחימוביץ': אנחנו כאן מתקנים - - -

כרמל שאמה-הכהן: אז, אדרבה.

שלי יחימוביץ': לא, זה לא שאני אמרתי – זה ברור, החוק לא נאכף.

שלי יחימוביץ': אתה לא צריך מחקר, אתה צריך לצאת לרחוב ולראות.

שלי יחימוביץ': החוק לא נאכף, נקודה.

שלי יחימוביץ': מעולם לא היתה לו משמעות.

שלי יחימוביץ': משקלו כמשקל נוצה.

שלי יחימוביץ': הוא לא היה מעולם.

שלי יחימוביץ': הרי אלמלא הייתי חרדה - - -

כרמל שאמה-הכהן: למה אנחנו צריכים את התיקון הזה?

שלי יחימוביץ': בשביל שיוכלו להחיל את הפרויקטים לרכיבה המונית בערים - זה בדיוק העניין.

שלי יחימוביץ': הרי לא הייתי באה אליך, ולא הייתי מתעסקת עם התיקון הזה כי החוק ממילא לא נאכף, והמשטרה הודיעה רשמית שהיא לא אוכפת אותו.

כרמל שאמה-הכהן: נציג המשטרה, האם המשטרה לא אוכפת את חוק חבישת קסדות?

רוני לווינגר: המשטרה הודיעה כמעט על כל במה אפשרית.

רוני לווינגר: החל, נדמה לי, מ-2004 או 2005 כשהחלו הדיונים בהצעת החוק, המשטרה אמרה שבעיניה החשיבות של החוק הזה היא חשיבות דקלרטיבית, ואנחנו לא אוכפים באופן מסודר את החוק.

רוני לווינגר: אנחנו כן, כמו שהקריאה חברתי באיזה הנחיה - - -

חמד עמאר: למה לא יכולים?

חמד עמאר: - - - אני לא מבין.

קריאות: - - -

שלי יחימוביץ': כרמל, לסיום - שוב, אני אומרת, לא הייתי מגיעה עם החקיקה הזאת כי החוק הזה ממילא הוא לא משמעותי, והוא לעולם לא ייאכף, אלמלא החוק הקודם היה מחבל באופן מאוד משמעותי בעידוד רכיבה המונית על אופניים.

שלי יחימוביץ': הוא מונע הקמת פרויקטים כמו בפריז, וכמו ברומא, וכמו באירופה.

שלי יחימוביץ': כרגע זה האימפקט היחיד של החוק.

דב חנין: החוק לא רלוונטי לפרטים, החוק רלוונטי לרשויות.

שלי יחימוביץ': נכון, בדיוק.

שלי יחימוביץ': אם אתה מוציא אותו עכשיו בהוראת שעה, אני לא רואה איך אפשר להתקשר עם איזשהו יזם.

רוני לווינגר: אני נשאלתי לגבי המשטרה, ואני רוצה להשלים.

שלי יחימוביץ': אתה מבין?

שלי יחימוביץ': העניין הוא הרי יזמות.

שלי יחימוביץ': בתל אביב יש - - -

כרמל שאמה-הכהן: בתל אביב זה כבר מתחיל לעבוד.

שלי יחימוביץ': זה לא מתחיל לעבוד בגלל זה.

דב חנין: זה לא יכול להתחיל לעבוד בגלל החוק.

כרמל שאמה-הכהן: לא, בתל אביב לא חיכו לחוק.

כרמל שאמה-הכהן: אני רואה בתל אביב כבר את המתקנים פרוסים בעיר.

שלי יחימוביץ': אבל, הם לא מפעילים אותם.

דב חנין: הם לא יכולים להפעיל את המערכת.

כרמל שאמה-הכהן: זה נכון.

כרמל שאמה-הכהן: אנחנו ניתן להם את האפשרות להפעיל, ונשאיר לנו את שיקול הדעת בעוד תקופת זמן לבוא ולבחון - - -

שלי יחימוביץ': איך הם יחתמו על חוזה?

דב חנין: האם הם יגידו לכל יזם שירצה להיכנס: אתה לשנה פה?

שלי יחימוביץ': זה יזמים מחו"ל.

כרמל שאמה-הכהן: ד"ר בניפלא, בבקשה.

מוני בניפלא: אני אענה בקצרה, כי אני יודע שהדיון עומד להסתיים.

מוני בניפלא: גברת יחימוביץ, אני לא הטלתי ספק ברצון שלכם לעזור לציבור.

מוני בניפלא: אני בא לנסות לשכנע אתכם שמה שאתם עושים הוא כן פוגע בציבור.

מוני בניפלא: לא בכדי בא לפה נוירוכירורג ולא כירורג כף יד.

מוני בניפלא: חבלות ראש אין דינן כחבלת גפיים.

מוני בניפלא: אני מאחל לך ולכולם בריאות שלמה.

מוני בניפלא: אני מאחל לך שאם חס וחלילה תיפגעי, או מישהו מבני משפחתך ייפגע, אם כבר הוא ייפגע שהוא ייפגע בגפיים ולא בראש, כי לחבלת ראש יש משמעות.

מוני בניפלא: אני רוצה לבקש בקשה נוספת.

מוני בניפלא: לי נודע אתמול על הישיבה הזאת.

מוני בניפלא: דחיתי ניתוח כי הייתי חייב לבוא לפה כי רציתי להביע את העמדה.

מוני בניפלא: אני מבקש מכם לדחות את ההצבעה.

מוני בניפלא: גברת יחימוביץ, תני לי את האפשרות לשוחח איתך ועם חבר הכנסת חנין מעבר לחמש דקות פה.

שלי יחימוביץ': אדוני, אני שוחחתי עם עשרות אנשים.

שלי יחימוביץ': אנחנו מובילים את החוק הזה כבר תקופה מאוד מאוד מאוד ארוכה, עוד מהכנסת הקודמת.

שלי יחימוביץ': אני מבקשת לא לזלזל כי עשינו עבודה יסודית ורצינית.

מוני בניפלא: אני חס וחלילה לא מזלזל.

כרמל שאמה-הכהן: חברת הכנסת אדטו עדיין לא דיברה, וישנם עוד חברי כנסת שעדיין לא דיברו.

כרמל שאמה-הכהן: חברת הכנסת אדטו, בבקשה.

רחל אדטו: אני מתנצלת על כך שהגעתי מאוחר, אבל היה חשוב לי להגיע.

רחל אדטו: אני מסתכלת על זה מהפאן הרפואי שלי.

רחל אדטו: אני עוסקת בכנסת בשני תחומים.

רחל אדטו: מצד אחד,  גם בנושא איכות הסביבה.

רחל אדטו: מצד שני, בנושא בריאות.

רחל אדטו: כאשר אני מעמידה את שני הדברים האלה בשיקול האחד מול השני, במקרה הספציפי הזה הבריאות היא זו שגוברת.

רחל אדטו: מבחינה זו אין תחליף למוח.

רחל אדטו: נאמר כרגע, מוח אי-אפשר לתקן.

רחל אדטו: גפה אפשר לתקן, חבלת בטן אפשר לתקן.

רחל אדטו: מוח לא ניתן לתקן.

רחל אדטו: כמה מבוגרים משתמשים היום בנוגדי קרישה, למשל?

רחל אדטו: אדם שמקבל מכה קטנה והוא לוקח אספירין אחד ליום כטיפול מניעה, יכול למצוא את עצמו גם עם שטף דם שלא ניתן לריפוי, ולמות כתוצאה מהנפילה הקטנה הזאת.

רחל אדטו: ולכן, מבחינתי, כאשר שוקלים את שני הדברים האלה יחד - גם עם הקושי שבאכיפה.

רחל אדטו: אי-אפשר יהיה לומר לילד שהוא ירכב עם קסדה בשעה שאבא שלו יכול לרכב בלי קסדה.

רחל אדטו: למה?

רחל אדטו: כי אבא שלו הוא גדול.

רחל אדטו: זה לא תשובה, זה לא מסר.

רחל אדטו: ולכן, אם קשה לאכוף את זה אז זו בעיה.

רחל אדטו: אבל, זה לא יהיה הדבר היחיד שאנחנו לא אוכפים כאן.

רחל אדטו: לכן, מבחינתי, לא ניתן בכלל לעשות את השיקול בין שני הדברים האלה, ואני חד-משמעית תומכת בחבישת קסדה גם אצל מבוגרים.

כרמל שאמה-הכהן: חבר הכנסת חנין, בבקשה.

דב חנין: תודה רבה, אדוני היושב-ראש.

דב חנין: אני רוצה להרגיע את אותם רופאים שהגיעו לדיון הזה לפחות מבחינה אחת.

דב חנין: אנחנו ערים לטיעונים שלכם, מכירים את הטיעונים שלכם.

דב חנין: אדוני, איתך לא שוחחתי.

דב חנין: אבל, שוחחתי עם רבים מחבריך, ואני ער לעמדה של חלק מהרופאים שחושבים שבהחלט יכולות להיות פגיעות ראש, ואנחנו צריכים למעט בהן.

דב חנין: אדוני היושב-ראש, אני רוצה לומר לך את דעתי בצורה ברורה.

דב חנין: אני לא חושב שיש כאן סתירה בין בריאות וסביבה.

דב חנין: חברת הכנסת אדטו, אני חושב שבריאות וסביבה הולכים במקרה הזה באותו כיוון.

דב חנין: המטרה שלנו בחוק הזה היא לייצר סביבה יותר בריאה.

דב חנין: אתם לא יודעים כמה תאונות נגרמות בכלי רכב, ואיזה זוועות.

דב חנין: אני ראיתי כאלה דברים, אני ראיתי תאונות בימי חיי.

כרמל שאמה-הכהן: חבר הכנסת חנין, תתמצת.

כרמל שאמה-הכהן: יש לנו דיון שמחכים לו כבר בפתח.

כרמל שאמה-הכהן: בטוח שלך אין אינטרס למשוך זמן.

דב חנין: מאה אחוז, אני אומר מאוד בקיצור.

דב חנין: בריאות וסביבה הם באותו כיוון, המטרה פה היא לייצר סביבה יותר בריאה.

דב חנין: סביבה יותר בריאה היא יותר רוכבי אופניים.

דב חנין: לפי המחקרים שאפשר להביא אותם, והבאנו אותם בישיבות הקודמות, יותר רוכבי אופניים הם סביבה יותר בטוחה לרוכבי אופניים.

דב חנין: מה שגורם לבטיחות של רוכבי אופניים זה קודם כל הרבה רוכבי אופניים.

דב חנין: מה שגורם אחר כך לבטיחות רוכבי אופניים זה תשתיות לאופניים.

דב חנין: ולכן, אדוני היושב-ראש, החוק הקודם הוא חוק מזיק לא רק לסביבה, אלא הוא חוק מזיק לבריאות.

דב חנין: התיקון שלו מוריד חסם, ומאפשר ליותר אנשים לעבור לרכיבה באופניים כמו בהולנד, וכמו בצפון אירופה שרבים רבים נוסעים שם באופניים, ובלי קסדות.

דב חנין: סיימתי.

כרמל שאמה-הכהן: חבר הכנסת שטרית, האם יש לך עמדה בחוק הזה?

מאיר שטרית: כן, אני תומך.

מאיר שטרית: אני חושב שהדבר הוא נכון, ואני גם אומר מדוע.

מאיר שטרית: כמי שנוסע על אופנוע אני רוצה לומר שהעונש הזה הוא בלתי נסבל.

מאיר שטרית: ברגע שיצאו קסדות אני הפסקתי לנסוע על אופנוע, כי הכיף זה לנסוע בלי קסדה, ולנסוע - - -     	הגישה השוררת בארץ היא שאנחנו חייבים לחייב כל אזרח, ולהגיד לו איך לזוז, ואיך לנהוג.

מאיר שטרית: אנחנו אחראים על הבריאות שלו, על החיים שלו, ועל כל דבר.

מאיר שטרית: יש גם גבול בעניין, יש ליצור איזשהו היגיון.

מאיר שטרית: אם אדם רוצה לשמור על בריאות ילדיו – שייחנך את ילדיו ללבוש קסדה.

מאיר שטרית: מי שלא מחנך את ילדיו ללבוש קסדה  עליו מוטלת האחריות.

מאיר שטרית: אם אדם מבוגר נוסע בלי קסדה על אופניים זה אחריותו, לא אחריות של המדינה, לא אחריות של המחוקק, ולא של אף אחד.

מאיר שטרית: אנחנו לא צריכים לקחת אחריות על כל דבר.

מאיר שטרית: יש חקיקה מוגזמת.

רחל אדטו: למה חגורות בטיחות באוטו כן?

מאיר שטרית: אני חושב שיש חקיקה מוגזמת.

מאיר שטרית: ולכן, אני תומך בהצעה.

רחל אדטו: אותו הדבר באוטו עם חגורות הבטיחות.

מאיר שטרית: זה שונה.

מאיר שטרית: נסיעה באופניים בעיר שונה לגמרי מנסיעה במכונית.

מאיר שטרית: עם כל הכבוד, בכל העולם נוסעים על אופניים או בטוסטוסים בלי רישיון, בלי ביטוח, בלי כלום - חופשי.

מאיר שטרית: אנחנו המדינה שהתושבים בה - - - ביטוח, רישיון והכול.

מוני בניפלא: וגם מתים שם יותר מחבלות ראש, חבר הכנסת שטרית.

מאיר שטרית: בסדר, אז מה?

מוני בניפלא: גם תוחלת החיים היא הרבה יותר נמוכה מאשר בארץ.

מאיר שטרית: כל אחד לוקח את האחריות על עצמו, אדוני.

מאיר שטרית: אני לא בטוח שמתים שם יותר אנשים.

מאיר שטרית: אין לי נתונים, ולכן אני לא יכול להתמודד מול הטענה.

כרמל שאמה-הכהן: חבר הכנסת מקלב, בבקשה.

אורי מקלב: תודה רבה לך, אדוני היושב-ראש.

אורי מקלב: אני אומר לך את האמת אשר על ליבי.

אורי מקלב: אני התחבטתי מאוד בעמדה שלי בחוק הזה.

אורי מקלב: מצד אחד, אין ספק שהנושא המרכזי של "והגדת לבנך" בנושא חינוך הילדים הוא דבר מרכזי.

אורי מקלב: הדוגמה האישית היא הדבר העיקרי בחינוך ילדים.

אורי מקלב: בספר מלכים מופיעה הבשורה שהגיעה לאימא של שמשון אחרי הרבה שנות עקרות.

אורי מקלב: באו וסיפרו  לה שבעוד שנה ייוולד לה בן.

אורי מקלב: אומרים לה שאסור לה לשתות אלכוהול, ועוד דברים שאסור לה לעשות.

אורי מקלב: כשבעלה חזר מהשדה לעת ערב, היא סיפרה לו את הבשורה.

אורי מקלב: במקום לקפוץ משמחה ולהגיד: ברוך השם, אחרי הרבה שנות עקרות ייוולד לנו בן בעוד שנה, הוא ביקש שהמלאך יגיע עוד הפעם, והמלאך הגיע.

אורי מקלב: הוא שאל אותו עוד הפעם: מה נעשה בילד הזה?

אורי מקלב: השאלה שנשאלת היא מדוע יש צורך בכך?

אורי מקלב: האם לא מספיק לו מה שאומרת לו האישה?

אורי מקלב: למה הוא צריך שגם יבואו אליו?

אורי מקלב: הוא אמר: כן, אני שמח.

אורי מקלב: אבל, הוא לא אמר איך עליי להתנהג.

אורי מקלב: איך יכול להיות שאני אשתה אלכוהול ויין, וכשאני אעשה קידוש והילד שלי יגיד שהוא גם רוצה, אני אומר לו שאסור לו?

אורי מקלב: איך יכול להיות שאבא אומר: לי מותר, לך אסור.

אורי מקלב: זה החלק המאוד ערכי שהיה.

אורי מקלב: וכמו שאמר יושב-ראש הכנסת בדיון - שכשהנכד שלו אומר לו: תחגור חגורה, והוא אומר לו: אני לא צריך, אתה צריך, איזה מסר יש פה?

אורי מקלב: אבל, מצד שני, התועלת שיש בחוק הזה.

אורי מקלב: אנחנו יודעים שאין גוזרים על הציבור גזרה שהציבור לא יכול לעמוד בה.

אורי מקלב: אנחנו יודעים על המהפך שיהיה פה לגבי רכיבה על אופניים, ואנחנו יודעים שיש בנסיעה על אופניים הרבה הרבה דברים טובים, מועילים ונכונים.

אורי מקלב: מבלי התהליך הזה אנחנו לא נוכל להוביל את זה.

אורי מקלב: אנחנו גם יודעים שבחוק מופיע שרכיבה שהיא בעיקרה ספורטיבית, המבוגר  כן יצטרך לחבוש.

אורי מקלב: אני חושב שבאמת הכף המכריע לתמוך בחוק.

כרמל שאמה-הכהן: נא לקרוא בבקשה את החוק.

ניר ימין: "הצעת חוק לתיקון פקודת התעבורה" – המספור כמובן ישתנה  -התשע"א-2011     	"1.

ניר ימין: בפקודת התעבורה, בסעיף 65ג –      		(1) אחרי סעיף קטן (א) יבוא: 			 		(א1) על אף האמור בסעיף קטן (א), חובת חבישת קסדת מגן לא תחול על בגיר בדרך עירונית או בשביל אופניים, בין בדרך עירונית ובין בדרך שאינה דרך עירונית, והכול למעט בעת תחרות או בעת פעילות ספורטיבית.

ניר ימין: " 			 	כאמור, בהמשך לדיון הארוך שכבר היה כאן, הסעיף היום קובע שחובת חבישת קסדה חלה באופן גורף על כלל הרוכבים, ולא כמובן על רשות מקומית כפי שנטען.

ניר ימין: החובה חלה על הרוכב, ולא על רשות מסוימת.

ניר ימין: הסעיף הזה מציע לסייג את חובת חבישת קסדת המגן כך שהיא לא תחול על בגיר שרוכב על אופניים בדרך עירונית, או אם הוא רוכב בשביל אופניים, בין אם הוא רוכב בדרך עירונית, ובין בדרך בין-עירונית.

ניר ימין: ובכל מקרה, חובת חבישת הקסדה תחול אם רוכבים בעת תחרות או בעת פעילות ספורטיבית בעיקרה.

כרמל שאמה-הכהן: למה אנחנו צריכים את "בדרך שאינה עירונית"?

כרמל שאמה-הכהן: אדם יתחיל לצאת משביל אופניים בדרך בין-עירונית ו- - -. אני רוצה למחוק: "בדרך שאינה עירונית".

שלי יחימוביץ': לא, אבל רכיבת כביש היא מסוכנת בלי קסדה.

כרמל שאמה-הכהן: לא, להיפך.

כרמל שאמה-הכהן: שם אני רוצה לחייב בקסדה.

כרמל שאמה-הכהן: את אומרת שבשביל אופניים בדרך שאינה עירונית - - -

שלי יחימוביץ': הפגיעות הקשות של מוות או פגיעות הראש קרו בכבישים בין-עירוניים.

כרמל שאמה-הכהן: אז אני אומר, אז דווקא.

כרמל שאמה-הכהן: היום את עושה סייג שבדרך שאינה עירונית בשביל אופניים לא צריך קסדה.

כרמל שאמה-הכהן: אני אומר, למה?

כרמל שאמה-הכהן: גם שם צריך קסדה, כי משם אתה יוצא אולי לדרך שאינה עירונית שהיא לא שביל אופניים.

כרמל שאמה-הכהן: אדם לא יתחיל לשים ולהוריד.

כרמל שאמה-הכהן: תמחק את זה בבקשה.

רחל אדטו: אבל, לשיטתך אי-אפשר לאכוף את זה לא כאן ולא כאן.

רחל אדטו: אז אם זה לשיטתך אז תהיה שיטתי.

רחל אדטו: אם אי-אפשר לאכוף אז למה לכתוב?

כרמל שאמה-הכהן: זה לא פוגע בעיר.

שלי יחימוביץ': לא. כרמל, שבילי האופניים הם מאוד נוחים וידידותיים.

שלי יחימוביץ': אם אתה רוצה שמשפחות יצאו לרכוב בשבילי אופניים אז שוב אתה תשים להם את הנטל הזה.

כרמל שאמה-הכהן: למה?

שלי יחימוביץ': הרי מי ישתמש בשבילי האופניים?

שלי יחימוביץ': למשל, התיירים שמגיעים בהמוניהם שישכרו אופניים.

כרמל שאמה-הכהן: מי שיוצא מהעיר שייקח קסדה.

דב חנין: אם אתה בשביל אופניים.

כרמל שאמה-הכהן: כן, אבל ברגע שאתה יוצא מהעיר בשביל אופניים, סביר להניח שאתה לא תרכב רק בשביל האופניים אלא מידי פעם תסטה מהדרך, או תגיע למקום שבו אין שביל אופניים, ואז זה משהו שאנחנו מראש מכניסים, שמים מכשול בפני עיוור.

כרמל שאמה-הכהן: אתה מכניס אדם למסלול ללא קסדה, הוא לא יתחיל עכשיו לעצור ולחפש קסדה כשהוא עובר משביל לשביל.

כרמל שאמה-הכהן: המקומות האלה הם מקומות שבהם גם רכבים וגם אופניים נוסעים במהירויות גבוהות יותר, והסיכון הוא גדול יותר.

כרמל שאמה-הכהן: עדיין אנחנו לא פוגעים באלמנט העיקרי שבאה לאפשר הצעת החוק הזאת.

שלי יחימוביץ': אז פשוט נוריד את העניין של - - -

כרמל שאמה-הכהן: בדרך בין עירונית, כן.

שלי יחימוביץ': אז אנחנו נשאיר רק דרך בין עירונית.

כרמל שאמה-הכהן: כן, בשביל.

שלי יחימוביץ': בסדר.

כרמל שאמה-הכהן: בדרך עירונית אפשר.

כרמל שאמה-הכהן: בדרך בין עירונית לא.

שלי יחימוביץ': לדעתי, בסדר.

שלי יחימוביץ': אני לא יודעת מה עם - - -

ניר ימין: כלומר, חובת חבישת קסדה - - -

דב חנין: לא תחול על בגיר בדרך עירונית או בשביל אופניים, ואז מורידים את: הבין בדרך עירונית - - -

כרמל שאמה-הכהן: ובין בדרך שאינה דרך עירונית - זה יורד.

ניר ימין: לא, אין צורך בביטוי "בשביל אופניים", כי אם בכל מקרה בדרך עירונית חובת חבישת קסדת המגן לא חלה, היא גם לא תחול בשביל אופניים.

כרמל שאמה-הכהן: הוא כבר ימצא את הניסוח המתאים.

כרמל שאמה-הכהן: הוא הבין את הכוונה.

רחל אדטו: אני רוצה להבין.

רחל אדטו: האם כביש בגין בירושלים נקרא דרך עירונית?

קריאה: בטח.

כרמל שאמה-הכהן: אני לא מגדיר מהי דרך עירונית, ומה לא.

דב חנין: אדוני היועץ המשפטי, ובלבד שיהיה ברור ששביל אופניים בעיר אין חובת - - -

אליהו ריכטר: האם החוק מחייב איסוף נתונים ומעקב אחרי הניסוי הזה?

כרמל שאמה-הכהן: יש את הגופים האחראים על איסוף נתונים ומעקב.

אליהו ריכטר: האם זה בתוך החוק?

שלי יחימוביץ': האם אפשר לבקש מכל הגופים כהודעה של הוועדה - - -

דב חנין: מבחינת הכוונה שלנו  - אתה תמצא את הניסוח – בדרך עירונית או בשביל אופניים בעיר, כי אני לא יודע אם שביל אופניים מוגדר כדרך עירונית.

ניר ימין: אני לא יודע להגדיר עיר.

ניר ימין: יש בפקודת התעבורה הגדרה של דרך עירונית ודרך שאינה עירונית.

ניר ימין: למיטב ידיעתי, ההגדרה אומרת - - -

דב חנין: הכוונה היא אם בתחומי העיר - - -

כרמל שאמה-הכהן: דב, הכוונה ברורה.

שלי יחימוביץ': אולי היועץ המשפטי רק יבדוק אם אנחנו לא מונעים בזה רכיבה בלי קסדה בשביל בתוך העיר.

כרמל שאמה-הכהן: לא, שביל בתוך העיר ברור שמותר.

כרמל שאמה-הכהן: אמרנו את זה לפרוטוקול – ברור.

שלי יחימוביץ': לא ברור.

שלי יחימוביץ': אם ברור אז בסדר.

דב חנין: תבדוק את זה משפטית.

כרמל שאמה-הכהן: אנחנו אומרים את זה לפרוטוקול ברור, וזה הנוסח יתוקן.

ניר ימין: לא, אני רק רוצה לומר שבפקודת התעבורה אין הגדרה של עיר.

ניר ימין: יש הגדרה של דרך עירונית.

ניר ימין: הכוונה היא שבשביל אופניים גם כשהוא בדרך - - -

כרמל שאמה-הכהן: אבל, אמרנו מילים ברורות.

כרמל שאמה-הכהן: בשביל אופניים בתוך העיר יהיה מותר - - -

ניר ימין: אדוני היושב-ראש, צריך להבין מה זה אומר.

כרמל שאמה-הכהן: אם יש דרך שהיא בין עירונית בתוך יישוב, יהיה אסור לנהוג שם בלי קסדה.

שלי יחימוביץ': עירונית ובין עירונית - זו האבחנה.

דב חנין: אתה מבין את המטרה, תגדיר.

ניר ימין: אני הבנתי, אבל כדי להגדיר אני צריך קצת יותר - - -

דב חנין: אמרנו – שביל אופניים שאיננו דרך בין עירונית.

כרמל שאמה-הכהן: בדרך בין עירונית יש חובת קסדה בכל מקרה – בשביל אופניים ולא שביל אופניים.

ניר ימין: נכון, זו החלטה אחת.

ניר ימין: החלטה אחרת אומרת - - -

רחל אדטו: כרמל, - - - יותר מסוכן.

רחל אדטו: כי קח את כביש בגין בתוך ירושלים שהוא כביש מהיר, והמכוניות נוסעות בו מהר, והוא מוגדר בתוך העיר.

שלי יחימוביץ': בדרך בין עירונית אסור לרוכב אופניים לרכב - - -.

כרמל שאמה-הכהן: דרך עירונית ובין עירונית זה לא בתוך תחומי העיר או לא תחומי העיר.

כרמל שאמה-הכהן: זה סוג של דרך.

כרמל שאמה-הכהן: שר התחבורה לשעבר יכול לומר לנו.

קריאה: אולי כדאי לדחות את ההצבעה עד שבאמת תהיה החלטה.

כרמל שאמה-הכהן: אמרנו דברים ברורים, זה לא כזה מסובך.

ניר ימין: אני רק אומר איך מוגדרת דרך עירונית כדי שיהיה ברור.

ניר ימין: בתקנות התעבורה דרך עירונית – כל דרך בתחום המצוי בשטח שיפוטה של רשות מקומית או רשויות מקומיות הגובלות זו בזו, ואשר בכניסה לאותו תחום מוצב תמרור שמשמעו כניסה לתחום דרך עירונית ועד למקום שבו מוצב תמרור שמשמעו קצה תחום דרך עירונית.

כרמל שאמה-הכהן: ברור, מצוין.

יפעה רווה: עלה פה העניין של כביש בגין, אז אולי ההגדרה איפה שמותר עד 50 קמ"ש.

שלי יחימוביץ': בדרך מהירה אסור לנסוע בה על אופניים, נקודה.

שלי יחימוביץ': אסור לרכב בכלל באיילון, בבגין - לא עם קסדה, לא בלי קסדה.

קריאה: בבגין מותר.

עמי רוטמן: לא, לא.

עמי רוטמן: בבגין אסור, ויש תמרור ספציפי לכביש בגין על הולכי רגל, אופניים - - -

כרמל שאמה-הכהן: תודה.

כרמל שאמה-הכהן: סעיף קטן (ג).

ניר ימין: "(2) בסעיף קטן (ג), הסיפה החל במילים "בסעיף זה, "אופניים" תסומן "(ד)", ובו, אחרי ההגדרה "אופניים" יבוא:     	"דרך עירונית" - כהגדרתה לפי פקודה זו;" - הקראתי את ההגדרה.

ניר ימין: "שביל אופניים" – תוואי המיועד למעבר אופניים בלבד, המסומן בתמרור מתאים.

ניר ימין: "     	אני רק רוצה לחזור על החלטת הוועדה.

ניר ימין: ההחלטה אומרת שבדרך עירונית לא תחול חובת חבישת הקסדה, ובדרך בין עירונית בכל מקרה?

קריאות: תחול.

כרמל שאמה-הכהן: בכל מקרה, כן.

כרמל שאמה-הכהן: אוקיי, אנחנו עוברים להצבעה.

כרמל שאמה-הכהן: מי בעד סעיף 1 שהוקרא, לרבות התיקונים שתיקנו?

כרמל שאמה-הכהן: מי נגד?

כרמל שאמה-הכהן: הצבעה בעד – 5 נגד – 2 הצעת חוק לתיקון פקודת התעבורה (חובת חבישת קסדה – סייגים לתחולה), התשע"א-2011, בכפוף לתיקונים, אושר להעלאה לקריאה שנייה ושלישית.

רחל אדטו: אני מחליפה את - - -

לאה ורון: 5 – בעד, 2 – נגד.

לאה ורון: חבר הכנסת דב חנין החליף את חבר הכנסת דני דנון.

לאה ורון: חברת הכנסת יחימוביץ החליפה את חבר הכנסת פרץ.

לאה ורון: חבר הכנסת אורי מקלב החליף את חבר הכנסת מוזס.

לאה ורון: חברת הכנסת רחל אדטו החליפה את חבר הכנסת אלי אפללו.

לאה ורון: חבר הכנסת מאיר שטרית החליף את חבר הכנסת ישראל חסון.

ניר ימין: אדוני, אני רק מבקש - אם תרשה לי לבחון בשלב הנוסח.

ניר ימין: כיום הנוסח של סעיף קטן (א1) שהוועדה כבר הצביעה עליו אומר: "והכול למעט בעת תחרות, או בעת פעילות ספורטיבית בעיקרה".

ניר ימין: בישיבה הקודמת שאלנו האם יכולה להיות תחרות שהיא לא פעילות ספורטיבית.

ניר ימין: אני מבקש לבחון את זה בשלב הנוסח אם במקרה הזה זה נחוץ.

כרמל שאמה-הכהן: אתה יודע - תמיד אמרתי לך שיש לך ייפוי כוח בלתי חוזר מאיתנו לנוסחים ועניינים.

כרמל שאמה-הכהן: החוק אושר.

קריאה: אני רוצה להוסיף עוד הערה לפרוטוקול, בבקשה.

כרמל שאמה-הכהן: לא, סליחה.

כרמל שאמה-הכהן: הדיון הסתיים.

כרמל שאמה-הכהן: החוק אושר לקריאה שנייה ושלישית.

כרמל שאמה-הכהן: אני מגיש - לרשום בבקשה בקשה לדיון מחדש בחוק, תודה.